**Voľba poštou**

1. Volič môže požiadať o voľbu poštou najneskôr 52 dní predo dňom konania volieb (**najneskôr 9. 8. 2023**)**elektronicky**prostredníctvom služieb informačného systému pre voľbu poštou

[**https://portal.minv.sk/wps/wcm/connect/sk/site/main/zivotne-situacie/Volby/**](https://portal.minv.sk/wps/wcm/connect/sk/site/main/zivotne-situacie/Volby/)

alebo prostredníctvom ústredného portálu verejnej správy.

[**https://www.slovensko.sk/sk/detail-sluzby?externalCode=ks\_350905**](https://www.slovensko.sk/sk/detail-sluzby?externalCode=ks_350905)

Ministerstvo vnútra Slovenskej republiky zašle voličovi zapísanému do osobitného zoznamu voličov najneskôr 40 dní predo dňom konania volieb, t.j. najneskôr 21. 8. 2023 **na adresu miesta pobytu v cudzine**

-  obálku na hlasovanie,

-  návratnú obálku a

-  poučenie o spôsobe hlasovania.

2. Volič môže požiadať o voľbu poštou **v listinnej podobe**tak, aby bola doručená Ministerstvu vnútra Slovenskej republiky na adresu

**Ministerstvo vnútra Slovenskej republiky**

**odbor volieb, referenda a politických strán**

**Drieňová 22**

**826 86   Bratislava 29**

**SLOVAK REPUBLIC**

najneskôr 52 dní predo dňom konania volieb (**najneskôr 9.8.2023**). Na žiadosť, ktorá neobsahuje zákonom ustanovené údaje s prílohou a na žiadosť doručenú po ustanovenej lehote sa neprihliada.

**Žiadosť o voľbu poštou**[[**vzor žiadosti o voľbu poštou (DOCX, 24 kB)**](https://www.minv.sk/swift_data/source/verejna_sprava/volby_a_referendum/100_nr_sr/nr20_1info1/WNR23_Application1.docx)] **musí obsahovať údaje o voličovi**

-    meno a priezvisko,

-    rodné číslo,

-    adresu miesta pobytu v cudzine.

**Volič k žiadosti o voľbu poštou pripája**

-    fotokópiu občianskeho preukazu alebo fotokópiu časti cestovného dokladu Slovenskej republiky s osobnými údajmi v rozsahu meno, priezvisko, rodné číslo a číslo občianskeho preukazu alebo číslo cestovného dokladu; ostatné osobné údaje volič anonymizuje začiernením.

Ak žiadosť spĺňa zákonom ustanovené náležitosti, Ministerstvo vnútra Slovenskej republiky zašle najneskôr 40 dní predo dňom konania volieb, t.j. najneskôr 21. 8. 2023 voličovi, ktorý požiadal o voľbu poštou, **na adresu miesta pobytu v cudzine**

-    obálku na hlasovanie,

-    hlasovacie lístky pre voľbu poštou,

-    návratnú obálku,

-    poučenie o spôsobe hlasovania.

.

**Ďalšie informácie k voľbe poštou**

[Žiadosť o voľbu poštou elektronicky, Ministerstvo vnútra SR - Verejná správa (minv.sk)](https://www.minv.sk/?nr23-posta1)

[Žiadosť o voľbu poštou v listinnej podobe, Ministerstvo vnútra SR - Verejná správa (minv.sk)](https://www.minv.sk/?nr23-posta2)

|  |
| --- |
| [**Často kladené otázky (FAQ) k voľbe poštou zo zahraničia**](https://www.minv.sk/?nr23-posta3) |